

SVEUČILIŠTE U ZAGREBU

PRAVNI FAKULTET

FILOZOFSKI FAKULTET

EDUKACIJSKO-REHABILITACIJSKI FAKULTET

raspisuju

N A T J E Č A J

za upis

V. generacije studenata na **Poslijediplomski sveučilišni interdisciplinarni specijalistički studij “Prava djece”** u trajanju od tri semestra (dva semestra predavanja i jedan semestar završni rad) koji će započeti u listopadu 2019. godine.

**1. Uvjeti za upis**

Pravo upisa ima osoba koja je završila sveučilišni dodiplomski ili diplomski studij prava, socijalnog rada, novinarstva, pedagogije, politologije, psihologije, sociologije, teologije, socijalne pedagogije, medicine ili drugi studij s 300 ECTS bodova, uz radno iskustvo u trajanju od najmanje dvije godine.

Polaznik mora poznavati najmanje jedan strani jezik.

U prijavi na natječaj za upis na studij, uz opće podatke, treba navesti i obrazložiti prijedlog područja specijalističkog rada.

Odabir polaznika uključuje razgovor (intervju) u kojem se preliminarno utvrđuje područje specijalističkog rada.

Nastava se održava u ciklusima jednom mjesečno (petkom od 14 sati i subotom cijeli dan).

Završetkom studija stječe se naziv: sveučilišni specijalist prava djece.

**2. Broj upisnih mjesta**

Broj upisnih mjesta je 50. Fakultet pridržava pravo neupisivanja nove generacije ako se prijavi nedovoljan broj kandidata.

**3. Školarina**

Školarina po semestru iznosi 8.500.- kn, uz mogućnost obročnog plaćanja.

**4. Rokovi za prijavu na natječaj**

Prijava za upis podnosi se najkasnije do 30. rujna 2019. na adresu:, Sveučilište u Zagrebu, Pravni fakultet, Trg Republike Hrvatske 14, 10 000 Zagreb (Jasmin Mujinović)

Uz prijavu obvezno priložiti:

1. Izvornik ili ovjerenu presliku diplome ili uvjerenja o završenom studiju,
2. Ispis kolegija i ocjena postignutih tijekom studija,
3. Potvrdu o zaposlenju (ako je kandidat zaposlen).
4. Životopis

**5. Upis**

O rezultatima natječaja informacija će biti dostupna na mrežnoj stranici nakon 10. listopada 2019. i odabira kandidata.

**6. Informacije o studiju**

Informacije o studiju mogu se dobiti na mrežnoj stranici: [www.pravo.hr/prava-djece](http://www.pravo.hr/prava-djece), na tel. broj: 01 - 4564383 (Jasmin Mujinović) svakim radnim danom 8-14 sati ili putem e-maila: [prava-djece@pravo.hr](mailto:prava-djece@pravo.hr).